b"\n_START_ARTICLE_\nWookiee\n_START_PARAGRAPH_\nEls wookiees s\xc3\xb3n una ra\xc3\xa7a de la s\xc3\xa8rie de pel\xc2\xb7l\xc3\xadcules de la Guerra de les Gal\xc3\xa0xies, encara que la seva primera aparici\xc3\xb3 es troba en forma de cita a la pel\xc2\xb7l\xc3\xadcula THX 1138. El wookiee m\xc3\xa9s fam\xc3\xb3s \xc3\xa9s Chewbacca, company de Han Solo. Altres wookiees coneguts s\xc3\xb3n Lowbacca, Tyvokka, Zaalbar, Chuundar, Attichitcuk, Tarfful, Mallatobuck, Lumpawarrump, Chalmun, Snoova i Hanharr._NEWLINE_Els wookies tenen una al\xc3\xa7ada de m\xc3\xa9s de dos metres i gran quantitat de pelatge que cobreix el seu cos per complet. S\xc3\xb3n una esp\xc3\xa8cie senzilla, per\xc3\xb2 for\xc3\xa7a familiaritzada amb la tecnologia. H\xc3\xa0bils guerrers i mec\xc3\xa0nics prefereixen portar una vida simple al costat de les seves fam\xc3\xadlies, encara que aix\xc3\xb2 no els impedeix de tenir una fluida relaci\xc3\xb3 amb els sistemes ve\xc3\xafns aix\xc3\xad com participar en diversos f\xc3\xb2rums diplom\xc3\xa0tics. _NEWLINE_Nadius del planeta Kashyyyk, estan representats al Senat Gal\xc3\xa0ctic pel diplom\xc3\xa0tic Yarua._NEWLINE_Durant les Guerres Clon es va lliurar la batalla de Kashyyyk, en la qual un gran nombre de soldats wookiees i part de la poblaci\xc3\xb3 va morir defensant la seva terra i els seus boscos sagrats. Cada soldat wookiee que va lluitar contra els androides de batalla de la Confederaci\xc3\xb3 de Sistemes Independents, va ser honrat i reverenciat. Amb l'adveniment de l'Imperi va ser decretada la llei marcial en el seu m\xc3\xb3n i van ser esclavitzats.\n_START_SECTION_\nBallesta wookiee\n_START_PARAGRAPH_\nLa ballesta wookie \xc3\xa9s una arma similar a una ballesta de l'edat mitjana d'estil futur\xc3\xadsta emprada pels wookiees i \xc3\xa9s l'evoluci\xc3\xb3 d'una versi\xc3\xb3 feta sense components met\xc3\xa0l\xc2\xb7lics que llan\xc3\xa7ava projectils de fusta. Aquesta estava decorada amb emblemes del clan pertanyent. Es basa en un principi d'acceleraci\xc3\xb3 magn\xc3\xa8tica: als extrems de l'arc de la ballesta hi ha uns polaritzadors que carreguen d'energia la corda met\xc3\xa0l\xc2\xb7lica, aquesta, al ser disparada, allibera l'energia en forma de raig que pot danyar i pot ser conf\xc3\xb3s amb un raig de bl\xc3\xa0ster. Cal molta for\xc3\xa7a per emprar la ballesta. Funciona amb un carregador d'energia limitada. Algunes versions millorades s\xc3\xb3n autom\xc3\xa0tiques, de manera que no s'ha de col\xc2\xb7locar cada cop la corda i es poden desmuntar i muntar amb facilitat, de manera que s\xc3\xb3n m\xc3\xa9s f\xc3\xa0cils de transportar."